Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 22. számú melléklet a 8/1999. (I. 20.) FVM rendelethez
Paragraph Index: 1737

22. számú melléklet a 8/1999. (I. 20.) FVM rendelethez Vágósertés állategészségügyi és élelmiszer-higiéniai költségeinek támogatása Támogatást vehet igénybe az a vágóhíd és/vagy húsipari termék-előállítást végző szervezet, természetes és jogi személy, jogi személyiség nélküli gazdasági társaság, aki/amely a rendeletben meghatározott feltételeknek megfelel. Alapfeltétel: Vágóállat és Hús Terméktanácsi tagság, nemzeti vagy nemzetközi élelmiszer-higiéniai minősítés megléte. A támogatás a (BTO 012310 3200) vágósertésre vehető igénybe. A támogatás jogcíme: az egyes állategészségügyi vizsgálatok díjairól szóló külön jogszabályban rögzített, a számlával igazolt és kifizetett állategészségügyi és higiéniai költségek részbeni visszafizetése. Az EUROP minősítéssel átvett vágósertések után a rendelet szerinti tarifával kifizetett, általános forgalmi adót nem tartalmazó költségekből legfeljebb nyolcvannégy forint, élőállat darabonként. A minősített állatlétszámot a vizsgálatot végző állategészségügyi hatósággal igazoltatni kell. A feltételek teljesítéséről igazolással kell rendelkezni, melyet az állategészségügyi hatóság számláinak másolatával együtt az igényléshez csatolni kell. Az igénylőlaphoz csatolni kell továbbá: — a Vágóállat és Hús Terméktanácsi tagság igazolását, — a nemzeti listás vagy nemzetközi (EU, USDA) élelmiszer-higiéniai minősítés igazolását, — a tárgyhónap alatt levágott, a hatóság által levizsgált állatok számát és a vizsgálati díj kifizetését igazoló számlát, — a minőségirányításra és a minőségbiztosításra vonatkozó ISO 9000 szabványsorozat és/vagy a Magyar Élelmiszerkönyv 1-2-18/93 számú előírásában foglaltaknak megfelelő HACCP élelmiszer-biztonsági rendszer előírásainak való megfelelőség dokumentálása tanúsítvány, igazolás vagy a felkészítő-tanácsadó céggel kötött szerződés másolatának csatolása, — az R. 3. és 5. számú mellékletei szerinti nyilatkozatokat.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes